b'\n_START_ARTICLE_\nLinkedIn\n_START_PARAGRAPH_\nLinkedIn\xc2\xa0je poslovno orientirano spletno socialno omre\xc5\xbeje. Podjetje je bilo ustanovljeno decembra leta 2002, spletni portal pa je za\xc5\xbeivel 5. maja 2003.\xc2\xa0V glavnem se omre\xc5\xbeje uporablja za mre\xc5\xbeenje v poslovnem svetu. V 2006 je omre\xc5\xbeje LinkedIn naraslo na 20 milijonov \xc4\x8dlanov.\xc2\xa0\xc2\xa0Od junija leta 2013, je bilo na tem omre\xc5\xbeju registriranih \xc5\xbee ve\xc4\x8d kot 259 milijonov uporabnikov v ve\xc4\x8d kot 200 dr\xc5\xbeavah in regijah po svetu._NEWLINE_Spletni portal deluje v 20-ih razli\xc4\x8dnih jezikih. Vklju\xc4\x8dno s kitajskim, angle\xc5\xa1kim, francoskim, nem\xc5\xa1kim, italijanskim, portugalskim, \xc5\xa1panskim, nizozemskim, \xc5\xa1vedskim, danskim, romunskim, ruskim, tur\xc5\xa1kim, japonskim, \xc4\x8de\xc5\xa1kim, polskim, korejskim, indonezijskim, malezijskim, tagalo\xc5\xa1kim (filipinskim) jezikom.\xc2\xa0Od 2. julija 2013\xc2\xa0Quantcast poro\xc4\x8da, da ima LinkedIn 65,6\xc2\xa0milijonov razli\xc4\x8dnih mese\xc4\x8dnih obiskovalcev v ZDA in\xc2\xa0178,4\xc2\xa0milijonov globalnih. \xc5\xa0tevilo je do 29. oktobra 2013 naraslo na 184 milijonov. V juniju 2011 je imel LinkedIn 33,9 milijona razli\xc4\x8dnih obiskovalcev, kar je 63 odstotkov ve\xc4\x8d kot leto prej in je tako prehitel socialno omre\xc5\xbeje\xc2\xa0MySpace. LinkedIn je v januarju 2011 oddal za\xc4\x8detno javno ponudbo\xc2\xa0in svoje prve delnice prodal 19. maja 2011 na Newyor\xc5\xa1ki borzi (NYSE) pod kratico \xc2\xbbLNKD\xc2\xab.\n_START_SECTION_\nZgodovina\n_START_PARAGRAPH_\nIzvr\xc5\xa1ni direktor podjetja LinkedIn Jeff Weiner, ki je pred tem upravljal spletnega velikana\xc2\xa0Yahoo! Inc.\xc2\xa0Podjetje je ustanovil\xc2\xa0Reid Hoffman in ustanovitelji podjetja PayPal ter Socialnet.com (Allen Blue, Eric Ly, Jean-Luc Vaillant, Lee Hower, Konstantin Guericke, Stephen Beitzel, David Eves, Ian McNish, Yan Pujante in Chris Saccheri)._NEWLINE_Reid Hoffman, ki je bil pred tem izvr\xc5\xa1ni direktor podjetja LinkedIn, je trenutno predsednik uprave podjetja. Sede\xc5\xbe podjetja LinkedIn se nahaja v mestu\xc2\xa0Mountain View, Kalifornija. Poslovni prostori podjetja se nahajo\xc2\xa0v\xc2\xa0Omahi,\xc2\xa0Chicagu, New Yorku, Londonu, Dublinu, Singaporju, Hong Kongu ter na Kitajskem, Japonskem in v Avstraliji, Indiji, Dubaju. Podjetje je prve dobi\xc4\x8dke za\xc4\x8delo proizvajati v marcu leta 2006. Do januarja leta 2011 je podjetje dobilo za 103 milijone dolarjev investicij.\n_START_SECTION_\nOmre\xc5\xbeje uporabni\xc5\xa1kih profilov\n_START_PARAGRAPH_\nOsnovna funkcionalnsot LinkedIn omre\xc5\xbeja omogo\xc4\x8da uporabnikom kreiranje uporabni\xc5\xa1kih profilov in povezovanje med seboj. Gre za socialno omre\xc5\xbeje, ki predstavlja poslovna poznastva iz realnega sveta.\xc2\xa0Uporabniki lahko povabijo vsakogar (LinkedIn uporabnika ali ne) in z njim preko omre\xc5\xbeja vzpostavijo povezavo. \xc4\x8ce povabljeni zahtevo za stik ozna\xc4\x8di kot nadle\xc5\xbeno ali nepoznano, to \xc5\xa1teje proti osebi, ki je podala zahtevo. \xc4\x8ce je tak\xc5\xa1nih odgovorov ve\xc4\x8d, lahko LinekedIn uporabni\xc5\xa1ki ra\xc4\x8dun zapre.'